|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Zapracovaním zmien, ktoré vyplynuli zo smernice (EÚ) č. 2015/652 a smernice (EÚ) č. 2015/1513 sa dosiahnu vyššie úspory emisií skleníkových plynov z pohonných hmôt a energií využívaných v doprave, čo bude mať pozitívny vplyv na klímu a zmiernenie dôsledkov jej zmeny v globálnom meradle.  Redukčný cieľ 6 % pre rok 2020 bude možné docieliť aj znižovaním emisií skleníkových plynov v predvýrobnej fáze.  Návrh na zvýšenie počtu kontrol v prípade pohonných látok, ktoré budú môcť byť započítané do plnenia záväzkov hospodárskych subjektov dvojnásobne, pomôže predchádzať podvodom a nesprávnemu započítavaniu niektorých druhov biopalív a biokvapalín.  Na základe údajov, ktoré členské štáty poskytnú vo svojich správach Európskej komisii, bude možné vyhodnotiť aktuálny stav využívania pohonných látok a elektrickej energie v doprave a prijať vhodné opatrenia do budúcnosti. |
| **5.2 Bude mať predkladaný materiál vplyv na chránené územia a ak áno, aký?** |
| Návrh zákona nebude mať priamy vplyv na chránené územia. |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Návrh zákona má za cieľ dosiahnuť vyššie úspory emisií skleníkových plynov z pohonných hmôt a energií využívaných v doprave, čo bude mať pozitívny vplyv na klímu a zmiernenie dôsledkov jej zmeny v celosvetovom meradle. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| - |